
AKCIJAS NOTEIKUMI
Aptaujas akcijai "Mežs ir katrā latvieša sirdī"

1. Akcijas organizētājs
1.1. Akcijas "Mežs ir katrā latvieša sirdī" (turpmāk – Akcija) organizētājs ir mežu apsaimniekošanas uzņēmums SIA "Dizozols", reģistrācijas Nr. 40203227482, juridiskā adrese: Ūnijas iela 8 k-7, Rīga, LV-1084 (turpmāk – Organizētājs).
1.2. Akcijas norises kārtību nosaka šie noteikumi, un to ievērošana ir obligāta visiem Akcijas dalībniekiem.

2. Akcijas teritorija un dalībnieki
2.1. Akcija norisinās visā Latvijas Republikas teritorijā.
2.2. Akcijā drīkst piedalīties jebkura fiziska persona, kura sasniegusi 18 gadu vecumu.
2.3. Akcijā nav tiesīgi piedalīties Organizētāja darbinieki un viņu pirmās pakāpes ģimenes locekļi.
2.4. Ja tiek konstatēts, ka Akcijā piedalījies Organizētāja darbinieks vai viņa ģimenes loceklis, Organizētājam ir tiesības atteikt balvas izsniegšanu.

3. Akcijas norises laiks
3.1. Akcija norisinās Organizētāja mājaslapā:
https://www.dizozolsmezi.lv/akcija
3.2. Dalībnieki var reģistrēties Akcijai līdz Organizētāja noteiktajam reģistrācijas termiņam, kas publicēts Akcijas mājaslapā.
3.3. Organizētājs patur tiesības pagarināt vai saīsināt Akcijas norises laiku, par to savlaicīgi informējot Akcijas mājaslapā.

4. Dalības kārtība
4.1. Lai piedalītos Akcijā, dalībniekam nepieciešams:
aizpildīt Akcijas aptauju;
norādīt savu vārdu un uzvārdu;
norādīt derīgu mobilā tālruņa numuru;
atbildēt uz obligātajiem aptaujas jautājumiem;
piekrist šiem Akcijas noteikumiem un personas datu apstrādei.
4.2. Viena persona drīkst piedalīties tikai ar vienu derīgu reģistrāciju, ja Organizētājs nav noteicis citādi.
4.3. Nepareizi vai nepilnīgi aizpildītas reģistrācijas Organizētājs var neiekļaut izlozē.

5. Dalība ir bez maksas
5.1. Dalība Akcijā ir pilnīgi bez maksas.
5.2. Lai piedalītos Akcijā nav nepieciešams:
iegādāties preci;
iegādāties pakalpojumu;
iesniegt pirkuma čeku;
veikt jebkādu maksājumu.
5.3. Dalība notiek tikai un vienīgi brīvprātīgi aizpildot Organizētāja sagatavoto aptauju.
5.4. Šī Akcija nav uzskatāma par preču vai pakalpojumu pirkuma veicināšanas loteriju Azartspēļu un izložu likuma izpratnē, jo dalība tajā nav saistīta ar preces vai pakalpojuma iegādi vai citu atlīdzību Organizētājam. Tādēļ šīs Akcijas organizēšanai nav nepieciešama pirkuma veicināšanas loterijas atļauja.

6. Personas datu apstrāde
6.1. Organizētājs apstrādā tikai tos personas datus, kas nepieciešami Akcijas organizēšanai.
Tostarp:
vārdu;
uzvārdu;
tālruņa numuru;
aptaujas atbildes.
6.2. Personas dati tiek izmantoti:
dalībnieku identificēšanai;
saziņai ar uzvarētājiem;
balvu izsniegšanai;
Organizētāja pakalpojumu kvalitātes uzlabošanai;
Koncultāciju sniegšanai dalībniekiem, par meža apsimniekošanu, pārdošanu
mārketinga aktivitātēm, ja dalībnieks tam devis piekrišanu.
6.3. Personas dati tiek apstrādāti saskaņā ar Organizētāja Privātuma politiku:
https://www.dizozolsmezi.lv/privatuma-politika
6.4. Uzvarētāja fotoattēlus vai video materiālus Organizētājs drīkst izmantot tikai ar uzvarētāja iepriekšēju piekrišanu.

7. Balvu fonds
Akcijas balvu fonds sastāv no:
8 (astoņām) PirtsFest 2026 festivāla biļetēm;
8 (astoņām) KSenukai dāvanu kartēm;
1 (viena) Einhell robotizētā zāles pļāvēja.
Balvas netiek apmainītas pret naudu vai citām precēm.

8. Izlozes kārtība
Balvu izlozes nodrošina Organizētājs.
Izlozes notiek:
2026. gada 10. jūlijā – PirtsFest 2026 festivāla biļetes;
2026. gada 17. jūlijā – PirtsFest 2026 festivāla biļetes;
2026. gada 31. jūlijā – KSenukai dāvanu kartes;
2026. gada 7. augustā – KSenukai dāvanu kartes;
2026. gada 14. augustā – KSenukai dāvanu kartes;
2026. gada 21. augustā – KSenukai dāvanu kartes;
2026. gada 31. augustā – galvenās balvas (Einhell robotizētā zāles pļāvēja) izloze.
Ja izlozes diena iekrīt oficiālā svētku dienā vai nepārvaramu apstākļu dēļ izloze nevar notikt, Organizētājs ir tiesīgs to pārcelt uz nākamo darba dienu.

9. Uzvarētāju paziņošana
9.1. Ar balvu ieguvējiem Organizētājs sazinās personīgi pa reģistrācijas laikā norādīto tālruņa numuru.
9.2. Uzvarētāju saraksts var tikt publicēts:
Organizētāja mājaslapā;
Organizētāja sociālo tīklu kontos.
9.3. Publicējot rezultātus, var tikt norādīts uzvarētāja vārds un uzvārda pirmais burts vai daļēji aizklāts tālruņa numurs.

10. Balvu saņemšana
10.1. PirtsFest biļetes un KSenukai dāvanu kartes tiks nosūtītas elektroniski vai citā Organizētāja noteiktā kārtībā piecu darba dienu laikā pēc uzvarētāja datu apstiprināšanas.
10.2. Galvenā balva – Einhell robotizētais zāles pļāvējs – tiks nodota uzvarētājam, iepriekš vienojoties par saņemšanas vietu un laiku.
10.3. Ja uzvarētājs 14 kalendāro dienu laikā nesniedz nepieciešamo informāciju balvas saņemšanai vai nav sasniedzams, Organizētājs ir tiesīgs noteikt citu balvas ieguvēju, vai paturēt balvas savā īpšumā.
10.4. Ja normatīvie akti paredz nodokļu samaksu par balvu, tie tiek piemēroti atbilstoši Latvijas Republikas normatīvajiem aktiem.

11. Organizētāja atbildība
11.1. Organizētājs nav atbildīgs par:
nepareizi norādītiem dalībnieka datiem;
tehniskiem traucējumiem interneta vai sakaru pakalpojumu sniedzēju darbībā;
dalībnieka kļūdām reģistrācijas procesā.
11.2. Organizētājs ir tiesīgs izslēgt no Akcijas personas, kuras:
sniegušas nepatiesu informāciju;
pārkāpušas šos noteikumus;
mēģinājušas negodīgi ietekmēt Akcijas norisi.


12. Pretenzijas
12.1. Pretenzijas par Akcijas norisi iesniedzamas rakstveidā:
SIA "Dizozols"
Ūnijas iela 8 k-7
Rīga, LV-1084
vai elektroniski uz e-pastu:
info@dizozolsmezi.lv
12.2. Organizētājs pretenziju izskata 15 darba dienu laikā no tās saņemšanas.

13. Dalības atsaukšana
Dalībniekam ir tiesības jebkurā laikā atsaukt savu dalību Akcijā, rakstiski informējot Organizētāju.

14. Noslēguma noteikumi
14.1. Reklāmas materiālos pieejamajai informācijai ir informatīvs raksturs.
14.2. Organizētājs ir tiesīgs jebkurā laikā veikt grozījumus šajos noteikumos, ja tas nepieciešams Akcijas godīgai un drošai norisei vai normatīvo aktu prasību izpildei.
14.3. Grozījumi stājas spēkā no to publicēšanas brīža Organizētāja mājaslapā.
14.4. Piedaloties Akcijā, dalībnieks apliecina, ka ir iepazinies ar šiem noteikumiem, saprot tos un piekrīt tos ievērot.

